Տուլսկի (Ադըղեա)

Տուլսկի (, ), ավան (մինչև 2011 թվականը՝ քաղաքատիպ ավան) Ռուսաստանի Դաշնության Ադըղեայի Հանրապետության Մայկոպի շրջանում։ Տեղակայված է Բելայա գետի աջ ափին։ Գտնվում է Մայկոպից 12 կմ հարավ-արևելք, ծովի մակարդակից 279 մ բարձրության վրա։ Մայկոպի շրջանի և Տուլսկիի գյուղական համայնքի վարչական կենտրոնն է։

 Բնակչությունը 
Բնակչության թվաքանակը կազմում է  մարդ։

Ավանի բնակչությունը բազմազգ է։ 2010 թվականի տվյալներով Տուլսկիում ապրում էր 10 732 մարդ, որոնցից 10 548 մարդ նշել է իր ազգային պատկանելիությունը։

 Ազգությունը  Թվաքանակը Ռուսներ  8425 (78,17%) Հայեր  1330 (12,61%) Ուկրաինացիներ  158 (1,50%) Ադըղեներ  125 (1,19%) Գնչուներ  125 (1,19%) Գերմանացիներ  68 (0,64%) Քրդեր  59 (0,56%) Թաթարներ  47 (0,45%) Բելառուսներ  42 (0,40%) Չեչեններ  20 (0,19%)

Բնակիչներն զբաղվում են հացահատիկային բույսերի, արևածաղկի, ծխախոտի և բանջարեղենի մշակությամբ, այգեգործությամբ և անասնապահությամբ։ Ավանում գործում են միջնակարգ և երաժշտական դպրոցներ, գրադարան, մշակույթի տուն, հիվանդանոց, անտառկոմբինատ, սննդի կոմբինատ, հացի կոմբինատ և երկաթբետոնե իրերի գործարան։

 Պատմությունը 
Հիմնադրվել է 1862 թվականին՝ ստանիցա Եգերուխաևսկայա անունով, իսկ 1867 թվականին վերանվանվել է Տուլսկի։ 2011 թվականին քաղաքատիպ ավանից վերածվել է գյուղական ավանիВ Адыгее станет на 10 тысяч меньше горожан | ЮГА.ру։

Հայերը եկել են Սամսունից և նրա շրջակա գյուղերից` 1882 թվականին։

Տուլսկիում է ծնվել խորհրդային գրող Վլադիմիր Դյատլովը։

 Ծանոթագրություններ 

 Արտաքին հղումներ 
 Ռուսաստանի ժամային գոտիները, worldtimezone.com կայքում 
 Ադըղեա Հանրապետության մշտական բնակչության թվաքանակը 2017 թվականի հունվարի 1-ի դրությամբ

Կատեգորիա:1862 թվականին հիմնադրված բնակավայրեր
Կատեգորիա:Ադըղեայի Մայկոպի շրջանի բնակավայրեր